open-index/open-wikipedia-markdown huggingface dataset:
Philippe Noiret

**Philippe Noiret** (* 1. október 1930, Lille, Francúzsko – † 23. november 2006, Paríž) bol francúzsky divadelný a filmový herec.

## Život
Niekoľkokrát prepadol pri maturitných skúškach, preto sa rozhodol študovať herectvo. V súbore *[[Théâtre National Populaire]]*, s ktorým vystupoval sedem rokov, sa zoznámil s Moniquou Chaumette. Zobrali sa v roku 1962. V tej dobe začal svoju hereckú kariéru ako komediant v dvojici s Jean-Pierre Darrasom v nočných kluboch. 

Zomrel na rakovinu a je pochovaný na cintoríne Cimetière du Montparnasse v Paríži.

## Filmografia (výber)
**[[Zazie v metre]]* (1960)
**[[Topaz (film)|Topaz]]* (1969)
**[[Veľká žranica]]* (1973)
**[[Moji priatelia]]* (1975)
**[[Stará puška]]* (1975)
**[[Nežné kura]]* (1978)
**[[Ukradli torzo Jupitera]]* (1980)
**[[Čistka (film)]]* (1981)
**[[Afričan]]* (1983)
**[[Prehnití]]* (1984)
**[[Muž so zlatými okuliarmi]]* (1987)
**[[Kino Raj]]* (1988)
**[[Šuani]]* (1988)
**[[La Vie et rien d'autre]]* (1989)
**[[Prehnití proti prehnitým]]* (1990)
**[[Tango (film)]]* (1993)
**[[Poštár (film)|Poštár]]* (1994)
**[[Príliš hlučná samota]]* (1994)
**[[Fantôme avec chauffeur]] (1996)
**Super prehnití'' (2003)

## Externé odkazy
* 
* 

## Zdroj

Kategória:Francúzski divadelní herci
Kategória:Francúzski filmoví herci
Kategória:Držitelia ceny BAFTA za najlepšieho herca v hlavnej úlohe
Kategória:Držitelia Césara za najlepšieho herca v hlavnej úlohe
Kategória:Pochovaní na cintoríne Montparnasse
Kategória:Osobnosti z Lille
Josef Kemr

**Josef Kemr** (* 20. jún 1922, Praha – † 15. január 1995, Praha) bol český herec.

Prvý raz vystupoval v jedenástich rokoch ako komparzista v predstavení *Polská krev*. Tam si ho všimol rozhlasový režisér Přemysl Pražský, ktorý ho začal obsadzovať do rozhlasových úloh. 

Profesionálne sa herectvu venoval od osemnástich rokov, kedy dostal prvý angažmán v divadelnej spoločnosti A. Budínskej-Červíčkovej. Od roku 1965 bol členom Národného divadla.

Za svoj život stvárnil stovky divadelných (76), rozhlasových, filmových (150) a televíznych (170) rolí. V roku 1993 získal cenu Thálie za celoživotné dielo. Za svoju úlohu vo filme *Pevnost* (1994) bol nominovaný na Českého leva za najlepší mužský herecký výkon vo vedľajšej úlohe.

## Filmografia

## Externé odkazy
* 
* 
* 

## Zdroj

Kategória:Českí divadelní herci
Kategória:Českí filmoví herci
Kategória:Českí rozhlasoví herci
Kategória:Českí televízni herci
Kategória:Držitelia Ceny Thálie
Kategória:Osobnosti z Prahy
Annie Lennox

**Ann Lennoxová** OBE (neprechýlene Ann Lennox; * 25. december 1954, Aberdeen, Škótsko), známa ako **Annie Lennox**, je britská hudobníčka, speváčka a skladateľka.

## Život
Annie Lennox študovala klasickú hudbu na Royal Academy of Music v Londýne. Svoju hudobnú kariéru začala ako členka britskej popovej kapely The Tourists, s ktorej členom Dave Stewartom založili neskôr duo Eurythmics. V 80. rokoch toto duo vyprodukovalo viacero známych hitov, ako sú napríklad single „Sweet Dreams (Are Made of This)“, či „Here Comes the Rain Again“.

V 90. rokoch začala Annie svoju sólovú kariéru, ktorú začal v roku 1992 jej debutový album *[[Diva (album)|Diva]]* so singlami „Why“ a „Walking on Broken Glass“. V roku 2004 získala Zlatý glóbus a aj Oscara za skladbu „Into the West“ zo soundtracku k filmu *[[Pán prsteňov: Návrat kráľa]]*. V roku 2009 Annie Lennox po štvrtom štúdiovom albume z roku 2007 s názvom *[[Songs of Mass Destruction]]* vyšla kompilácia *[[The Annie Lennox Collection]]*.

Televíznou stanicou VH1 bola Annie Lennox označená za  „najlepšiu žijúcu soulovú speváčku bielej pleti“ ("The Greatest White Soul Singer Alive") a v časopise *[[Rolling Stone]]* bola zaradená do stovky najlepších spevákov všetkých čias. Vďaka svojim komerčným úspechom patrí Annie Lennox medzi najúspešnejšie britské ženské hudobné umelkyne, spolu s predajom nosičov dua Eurythmics má na celom svete predaných viac ako 80 miliónov hudobných nosičov.

Okrem hudobnej kariéry je Annie Lennox aj politickou aktivistkou, ktorá sa zúčastnila 3. januára 2009 napríklad protivojnovej rely, na ktorej sa poukazovalo na konflikt v Gaze. V roku 1999 protestovala proti neautorizovanému použitiu skladby „I Saved the World Today“ od skupiny Eurythmics vo volebnej kampani líderky terajšej izraelskej opozície, Tzipi Livni.

## Diskografia
### Štúdiové albumy
* 1992 – *[[Diva]]*
* 1995 – *[[Medusa]]*
* 2003 – *[[Bare]]*
* 2007 – *[[Songs of Mass Destruction]]*
* 2010 – *[[A Christmas Cornucopia]]*
* 2014 – *[[Nostalgia (Annie Lennox)|Nostalgia]]*

### Kompilácie
* 2009 – *[[The Annie Lennox Collection]]*

## Referencie

## Iné projekty

Kategória:Škótske popové speváčky
Kategória:Škótske rockové speváčky
Kategória:Škótske soulové speváčky
Kategória:Škótski popoví klávesisti
Kategória:Škótski rockoví klávesisti
Kategória:Škótski souloví klávesisti
Kategória:Škótski flautisti
Kategória:Škótski speváci-skladatelia
Kategória:Škótski skladatelia modernej hudby
Kategória:Umelci bieleho soulu
Kategória:Osobnosti z Aberdeenu (Škótsko)
Kategória:Interpreti Universal Music Group
Jadrová elektráreň Three Mile Island

thumb|Jadrová elektráreň Three Mile Island v roku 1979.

**Jadrová elektráreň Three Mile Island** (angl. *Three Mile Island Nuclear Generating Station*),  skrátene **TMI**, je bývalá atómová elektráreň ležiaca na ostrove v rieke Susquehanna pri meste Harrisburg v Pensylvánii v Spojených štátoch. 28. marca 1979 sa v nej odohrala najväčšia havária americkej atómovej elektrárne, pri ktorej sa čiastočne roztavil druhý jadrový reaktor, bola zamorená jej prevádzková budova a došlo k rozsiahlemu úniku rádioaktivity do životného prostredia. Havária viedla k sprísneniu regulácie jadrovej energetiky v USA a k obmedzeniu jej rozvoja. Negatívne ovplyvnila aj vnímanie rizík spojených s jadrovou energetikou nielen u americkej verejnosti.

## Dôsledky havárie
[thumb|right|Prezident [Jimmy Carter pri návšteve Three Mile Island, 1. apríla 1979]]
Guvernér štátu Pensylvánia rozhodol o evakuácii asi 3 500 detí a tehotných žien z okolia elektrárne. Vo vzniknutej panike sa tisícky ľudí rozhodli oblasť opustiť svojimi autami. Pre zastavenie paniky prišiel 1. apríla 1979 na demonštratívnu osobnú návštevu elektrárne vtedajší americký prezident Jimmy Carter a pensylvánsky guvernér Richard Thronburgh. Vyšetrovacia komisia neskoršie označila za príčinu havárie poruchu na bezpečnostnom ventile. Ale upozornila aj na pochybenie personálu a jeho nedostatočný výcvik vo zvládaní mimoriadnych situácií.

## Po havárii
Odstraňovanie následkov ukončili až v roku 1993. K jej úplnému odstaveniu prišlo po 45 rokoch prevádzky, v roku 2019.

## Referencie

## Iné projekty

## Externé odkazy
* Washington Post: Three Mile Island: 20 Years Later A Nuclear Nightmare in Pennsylvania 
* PBS: American Experience: Meltdown at Three Mile Island 

## Zdroj

Three Mile Island
Kategória:Elektrárne v Pensylvánii
Three Mile Island
Heaven’s Shore

**Heaven’s Shore** je britsko-slovenská hudobná skupina. Odohrali viac ako 2000 koncertov v Európe 

## Členovia
* Daniel G. Coulton-Shaw - spev, akustická gitara, elektrická gitara,
* James B. Evans - spev, akustická gitara, husle
* Marian Uhriňák - 
* Johnny Uhriňák - bubny
* Miloš Humenik - elektrická gitara

## Známe hity
* Halušky

## Diskografia
* 2000 *Celtic Lands Demo* - 
* 2001 *Heaven’s Shore* - 
* 2002 *Antiquariat Duši* - 
* 2002 *O2 Pop Single* -  
* 2003 *Sure Of Heaven* - 
* 2004 *Heaven’s Shore On Tour* - 
* 2007 *Life without borders UNCHR single* - 
* 2007 *DVD Pure Acoustic* - 
* 2008 *In preparation: More* - 

## Referencie

## Externé odkazy
* Oficiálna stránka - www.heavensshore.com
* Rozhovor - relácia Poltón klub: televízia LUX

Kategória:Slovenské hudobné skupiny
Kategória:Anglické hudobné skupiny
Kategória:Kresťanské hudobné skupiny
Kategória:Hudobné skupiny z 2000
Amiši

náhľad|vpravo|Rodina Amišov v Niagara Falls.
**Amiši** alebo staršie **Amišovia** sú nábožensko-etnická skupina žijúca zväčša v USA a v Kanade. Nábožensky ide o kresťanov anabaptistického smerovania. Život Amišov je založený na odmietaní mnohých výdobytkov moderného životného štýlu a snahe pridŕžať sa zvyklostí a technológií, ktoré boli pre západnú civilizáciu typické aj viac než sto rokov dozadu. 

Pravidlá života sú v každej komunite Amišov iné, ale najčastejšie ide o tieto obmedzenia: 
* odmietanie áut a namiesto toho používanie povozov ťahaných konskou silou
* odmietanie elektriny ako zdroja energie spojené s odmietaním elektrospotrebičov
* odmietanie moderného oblečenia, pričom sa nosí odev typický pre sedliakov z 19. storočia alebo aj skorších období. 

Odmietanie elektrickej energie je často kompenzované používaním benzínu, ktorý "povolený" je. Dôležité je to najmä pre chod píl na drevo, pretože drevo sa stále používa ako dominantný stavebný materiál. Amiši - najmä ženy - v odeve často vynechávajú gombíky. Namiesto nich sa používajú obyčajné alebo spínacie špendlíky. Príčina tohoto zvyku tkvie v odpore voči vojne a militarizmu. Gombíky sú pre Amišov symbolom vojenských uniforiem, ktoré zvykli mať veľký počet veľkých gombíkov.

## Iné projekty

Kategória:Etniká, národy a národnosti
Winchesterská katedrála

náhľad|Winchesterská katedrála
[náhľad|[Pôdorys plánov z roku 1911]]
**Winchesterská katedrála** je jedna z najväčších katedrál Anglicka, s najdlhšou hlavnou chrámovou loďou medzi gotickými katedrálami v Európe, zasvätená Najsvätejšej Trojici, Svätému Petrovi, Svätému Pavlovi a  Svätému Swithunovi. Je sídlom Winchesterskej diecézy.
 
## História výstavby
Stavba prvej katedrály začala v roku 642 v bezprostrednom susedstve miesta, kde stojí súčasná katedrála. Svätého Swithuna, jedného z prvých biskupov Winchesterskej diecézy pochovali neďaleko tejto stavby, neskôr boli jeho pozostatky premiestnené do katedrály a po výstavbe súčasnej katedrály do nej. Pôvodnú stavbu bola zbúraná v roku 1093.

Stavba novej katedrály bola začatá v roku 1079 a 8. apríla 1093 sa mnísi presťahovali, za účasti takmer všetkých anglických biskupov, do novej budovy. Najstaršou časťou súčasnej stavby je krypta z 11. storočia. Je tu pochovaný  Viliam Ryšavý, syn Viliama Dobyvateľa, zabitý nešťastnou náhodou pri love v neďalekom *New Forest*. V roku 1202 bola začatá stavba štvorcovej hlavnej veže. Nahradila pôvodnú vežu, ktorá sa zrútila vplyvom nestability základov uložených v nestabilnom podloží.

Dostavby pokračovali i v neskoršom období. V 14. storočí prešla hlavná chrámová loď prestavbou a v 15. storočí bola postavená ubytovňa pre veľké množstvo pútnikov k hrobu Svätého Swithuna. Benediktínske priorstvo bolo zrušené v roku 1539, kláštor a kapitula boli zrúcané, ale katedrály sa rušenie anglických kláštorov nedotklo.

V rokoch 1905 až 1912 prebiehala, pod vedením T. G. Jacksona, obnova katedrály, ktorá zahŕňala aj známu záchranu budovy pred zrútením. Niektoré podmáčané základy pod južným a východným múrom vystužil potápač William Walker, ktorý stabilizoval základy viac než 25000 betónovými vakmi, 115 000 betónovými blokmi a 900 000 tehlami. Pracoval šesť hodín denne v rokoch 1906 až 1912 v úplnej tme v úrovni  pod zemou a jeho akcia je považovaná za hlavný dôvod záchrany katedrály.

V súčasnosti je katedrála atraktívna pre priaznivcov Jane Austenovej, ktorá zomrela vo Winchesteri a je pochovaná v severnej bočnej lodi. Kaplnka Zjavenia pána je zaujímavá mozaikovými oknami, ktoré navrhol Edward Burne-Jones. V katedrále sa nachádza aj jediná diatonická zostava 14 zvonov na svete s najťažším zvonom s hmotnosťou 1,83 ton.

## Galéria

Súbor:Winchester cathedral flags.jpg|Hlavná loď
Súbor:Winchester cathedral, hampshire, england, united kingdom.JPG|Priečelie


## Iné projekty

## Externé odkazy
* Winchesterská katedrála
* Virtuálny sprievodca katedrálou 

Kategória:Gotické katedrály v Anglicku
Kategória:Kostoly zasvätené Najsvätejšej Trojici v Spojenom kráľovstve
Kategória:Kostoly zasvätené svätým Petrovi a Pavlovi
Kategória:Anglikánske katedrály
Kategória:Korunovačné kostoly
Kategória:Kráľovské pohrebiská
Kategória:Pútnické miesta
Kategória:Winchester
Kategória:Stavby v Hampshire
Roger Keith Crouch

**Roger Keith Crouch** (* 12. september 1940, Jamestown, Tennessee, USA) je americký vedec, dlhoročný zamestnanec NASA, astronaut, ktorý v roku 1997 dvakrát letel do vesmíru raketoplánom. Na obežnej dráhe Zeme strávil takmer 20 dní a je registrovaný ako 356. človek vo vesmíre. 

## Životopis
Absolvoval vysokoškolské štúdium v odbore fyziky na Tennessee Polytechnic Institute a Virginia Polytechnic Institute, ktoré ukončil v roku 1971 získaním titulu PhD. Mal vtedy 30 rokov. Súbežne so štúdiami bol v období rokov 1962 až 1985 zamestnaný v Laglez Research Center, ktoré patrí pod NASA. Vo vedeckej funkcii v NASA zostal aj potom, keď sa roku 1985 stav vedúcim strediska Headquarters, Microgravity Space Applications Div., V hlavnom meste Washington. Medzi astronautov bol zaradený od 11. januára 1989 do 30. januára 1992 a po štvorročnej pauze v období 29. januára 1996 až 17. júla 1997.  Má ženu Anne Novotny a spolu majú tri deti - Melanie (* 1968), Kewina (* 1971) a Kenyon (* 1974).  

## Lety do vesmíru
Na svoju prvú vesmírnu misiu sa dostal vo svojich 54 rokoch v roku 1997. Mala označenie STS-83 a bola dodatočne po svojom štarte z kozmodrómu mysu Canaveral na Floride katalogizovaná v COSPAR ako 1997-013A. Na palube raketoplánu Columbia bola sedemčlenná posádka. Keďže sa krátko po dosiahnutí orbitálnej dráhy začali objavovať vážne nedostatky palivových článkov, bol let predčasne ukončený pristátím na kalifornskej základni Edwards (Mohavská púšť). 

O tri mesiace bola misia zopakovaná s rovnakým raketoplánom, posádkou, miestom štartu. Pristáli tentoraz na myse Canaveral a v COSPAR získali označenie 1997-032A. Program sa tentoraz podarilo splniť. Na palube so sebou mali laboratórium Spacelab. 

### Lety v skratke
* STS-83 raketoplán Columbia, štart 4. apríl 1997, pristátie 8. apríl 1997 
* STS-94 raketoplán Columbia, štart 1. júl 1997, pristátie 17. júl 1997

## Referencie

## Externé odkazy

*Osobná stránka na webe Kosmo
*Let STS-83
*Misia STS-94 na webe MEK

Kategória:Narodenia v 1940
Kategória:Kozmonauti USA
Kategória:Osobnosti z Tennessee
B.F.O.

**Bratislavský folkový orchester**, **B.F.O.** je slovenská hudobná skupina. Zo začiatku sa skupina volala KO rock, neskôr sa premenovali na Bratislavský folkový orchester.

## Členovia
* Šaňo Németh - spev, bubny,
* Fero Petriska -  spev, fúkacia harmonika, zobcová flauta, 
* Maťo Lišhák - spev, gitara, organ, 
* Vlado Mrázko - spev,bicie, perkusie,
* Gusto Čech - spev,gitara,
* Igor Baar - spev,klávesy,
* Miro Tkáčik - spev, kontrabas,

## Diskografia
* 1990: *Na dne srdca* - Poltón ME 0708, 001-0289, LP 
* 1996: *Obraz neba* - B.f.o + LUX media LM 0005-2-331 -cd, MC, CD 
* 1999: *...a ty mi chýbaš* - N-art, MC, CD
* 2005: *Sizyfovia* - Lux communication, EAN 8586005 845140, CD

### Kompilácie
* 1999: *Bez Teba niet neba* - Universal Music, MC, CD, 01. Šťastný deň - Mimicry, Atlanta, Kompromis, Credo, B.F.O. a Bratia Kapucíni, 03. Obraz neba, 16. Všetko má svoj čas.
* 1999: *Bez Teba niet neba II* - Lux communication, CD, 11. Človek

## Literatúra
* Miloš Janoušek, Hana Dauberová, Juraj Drobný a kol.: *Folk na Slovensku*, 2006, Hudobné centrum, ISBN 80-88884-76-4. 

## Referencie

## Externé odkazy
* www.kaplnka.sk/bfo 
* Rozhovor - relácia Poltón klub: televízia LUX
* Video - Obraz neba

Kategória:Slovenské folkové hudobné skupiny
Kategória:Slovenské kresťanské hudobné skupiny
Kategória:Slovenské gospelové hudobné skupiny
Kategória:Pomenovania podľa Bratislavy
Robert Joseph Cenker

**Robert Joseph Cenker** Jr. (* 5. november 1948, Uniontown, Pensylvánia, USA) je americký inžinier, 198. kozmonaut planéty po lete v raketoplánu Columbia z roku 1986 vo funkcii špecialista na užitočné zaťaženie. 

## Životopis
Cenker získal titul bakalár (1970) a magister (1973) na Pennsylvania State University v aerokozmických technológiách a inžinierom elektrotechniky sa stal na Rutgers University v roku 1977. Ing. Cenker bol v tíme kozmonautov NASA od roku 1985 ako špecialista firmy RCA na užitočné zaťaženie v kozme.

## Let do vesmíru
Išlo o šesťdňovú misiu raketoplánu Columbia, ktorá vyniesla satelit Satcom 1. Posádku tvorila táto sedmička kozmonautov: Robert Gibson, Charles Bolden, Franklin Chang-Diaz, Steven Hawley, George Nelson, Robert Cenker a zástupca Demokratickej strany za štát Florida v Snemovni reprezentantov Clarence Nelson. Štart raketoplánu bol z rampy 39 na Vesmírnom stredisku Johna F. Kennedyho, pristátie kvôli zhoršenému počasia bolo na základni Edwards v Mohavskej púšti v Kalifornii. 

Ing. Cenker mal na starosti prácu s citlivou televíznou kamerou IR-IE, vyvinutú práve jeho firmou. Bola určená pre snímanie objektov vyžarujúcich teplo v atmosfére aj na Zemi, čo bol jeden z aspektov programu Hviezdnych vojen (projekt SDI). 

* STS-61-C Columbia, štart 12. január 1986, pristátie 18. január 1986 

## Po lete
V škótskom Edinburghu sa v roku 2007 zúčastnil XX. planetárneho kongresu ASE - Združenia kozmických cestovateľov, ktoré združuje väčšinu kozmonautov sveta.

## Externé odkazy
* Robert Cenker - absolvované lety

## Zdroj

Kategória:Kozmonauti USA
Kategória:Osobnosti z Pensylvánie
Francis Scott Key

**Francis Scott Key** (* 1. august 1779, Carroll County, Maryland, USA – † 11. január 1843, Baltimore, Maryland, USA) bol americký amatérsky básnik, hlavným povolaním právnik. Dnes je známy predovšetkým ako autor slov  hymny Spojených štátov amerických *„Hviezdami posiata vlajka“* (*„“*). Báseň, pôvodne nazvanú *„“* (*„Obrana pevnosti Fort McHenry“*), ktorá sa mala stať hymnou, začal písať počas britsko-americkej vojny (vojna roku 1812), bezprostredne inšpirovaný bojom v oblasti mesta Baltimore. Národnou hymnou sa The Star-Spangled Banner oficiálne stala nariadením prezidenta Woodrowa Wilsona z roku 1916, ktoré neskôr potvrdil americký Kongres zákonom z roku 1931.

## Galéria

Obrázok:TerraRubra.jpg|Marylandská historická spoločnosť - plaketa označujúca miesto narodenia Francisa Scotta Keyho.
Obrázok:Fort_mc_henry_cannon_Baltimore.jpg|Fort McHenry - pohľad smerom k pozícii britských lodí (s mostom Francisa Scotta Keyho v Baltimore v diaľke naľavo).
Obrázok:key plaque.png|Plaketa pripomínajúca smrť Francisa Scotta Keyho umiestnená v Baltimore.


## Média

 

## Iné projekty

## Externé odkazy
*Appleton's Biography  
*Krátky životopis 

## Zdroj

Kategória:Básnici USA
Kategória:Osobnosti z Marylandu
Katolicki Uniwersytet Lubelski Jana Pawła II

náhľad|Budovy univerzity

**Katolicki Uniwersytet Lubelski Jana Pawła II** (doslova *Lublinská katolícka univerzita Jána Pavla II.*, skratka **KUL**, ) je súkromná katolícka vysoká škola vo východopoľskom meste Lublin.

V súčasnosti na univerzite študuje približne 19&nbsp;000 študentov. V Lubline pôsobia fakulty katolíckej teológie, práva, kánonického práva, filozofie, humanitných vied, spoločenských vied a matematicko–prírodovedná fakulta. Okrem toho zahŕňa tiež po jednej fakulte v mestách Tomaszów Lubelski (právne a ekonomické vedy) a Stalowa Wola (spoločenské vedy).

Najznámejšou osobou spojenou s univerzitou je Karol Wojtyła, neskorší pápež Ján Pavol II. V rokoch 19881989 bol rektorom univerzity neskorší varšavský arcibiskup Stanisław Wielgus.

S univerzitou je spojené vydavateľstvo **Towarzystwo Naukowe Katolickiego Uniwersytetu Lubelskiego**.

Od roku 2000 na univerzite vznikala prvá viacdielna poľská encyklopédia filozofie, tomisticky orientovaná *Powszechna Encyklopedia Filozofii*. Vo vydavateľstve bola vydaná aj 20-zväzková *[[Encyklopedia katolicka]]*.

## Iné projekty

## Externé odkazy
* oficiálna stránka 

## Zdroj
* 

Kategória:Lublin
Kategória:Univerzity v Poľsku
Kategória:Katolícke univerzity
Kategória:Kresťanské školy v Poľsku
Epiróti

**Epiróti**, gr. Ηπειρώτες (Ipeirótes), je označenie pre starogrécke kmene sídliace v kraji Epirus, na severozápade dnešného Grécka a juhu Albánska. Spolu ich bolo 14, no najväčšie boli tri, Thespróťania, Molossi a Chaónčania.

## História

Epirótske kmene sa do Grécka dostali pravdepodobne spolu s Dórmi a Macedóncami, teda medzi 14. a 12. storočím pred Kr. Podľa niektorých názorov Epiróti a Macedónci sú tiež dórskeho pôvodu. Keď sa Epiróti usadili v Epire je možné, že sa pomiešali s pôvodným, pravdepodobne Illýrskym obyvateľstvom a helenizovali ho. Epiróti boli na kraji gréckeho sveta a preto sa k nim nedostala tak vyspelá kultúra ako bola na juhu Grécka. Gréci z juhu ich považovali za polobarbarov. Epiróti nežili v mestských štátoch, no vo väčších kráľovstvách, najsilnejšie bolo kráľovstvo Molossov. Neskôr v Epire dórske mestské štáty založili svoje kolónie, ako Ambrakia (dnes Arta, Grécko) či Buthróton (dnes Butrinti, Albánsko). Prostredníctvom týchto miest sa Epiróti dostali do kontaktu s gréckou antickou kultúrou. Polovičný Epirót, po matke, bol aj Alexander Veľký. Ich definitívne helenizovanie a začlenenie do gréckej kultúry nastáva v helénistickej dobe. Počas tohto obdobia vládli Epiru Molossi a ich najznámejší kráľ bol Pyrrhos, ktorého si grécke štáty v Itálií zavolali na pomoc proti Rimanom. Počas tejto vojny bol Pyrrhos nakoniec porazený. Keď Rimania ovládli Grécko, Epirótom sa pomstili tak, že 150 000 z nich predali do otroctva. Počas Rímskej doby sa rozdieli medzi Grékmi vytratili a tak zaniká aj národné povedomie Epirótov.

## Jazyk

Epiróti rozprávali severozápadným dialektom starogréckeho jazyka. Podľa lingvistického výskumu epirótčina obsahovala veľa spoločných prvkov s dórskou gréčtinou, čo môže potvrdzovať hypotézu že Epiróti boli pôvodne Dóri. Jazyk sa prestal používať medzi 3. a 1. storočím pred Kr., kedy grécke dialekty ustúpili v prospech zjednocujúceho jazyka koiné, attického iónskeho pôvodu. Prvky staroepirského dialektu dnes existujú v nárečí moderných Grékov zo severného (Albánskeho) Epiru.

## Zdroje
*Ιστορία του Ελληνικού έθνους, Τόμοι Α και Β, Εκδοτική Αθηνών Α.Ε.
*ZAMAROVSKÝ, Vojtech: *Grécky zázrak*

Kategória:Gréci
Epirus

**Epirus** môže byť:
* historický región, pozri Epirus (historické územie)
* súčasný región a administratívny kraj v Grécku, pozri Epirus (kraj)
* historický región na juhu dnešného Albánska, pozri Severný Epirus
* provincia Rímskej a Byzantskej ríše od 1. stor. do 9. stor. po Kr., od 3. stor. po Kr. nazývaná Epirus vetus, pozri Epirus (provincia)
* postava z gréckej mytológie, pozri Epirus (mytológia)
* neskorší názov vojenskej lode USS Connole (FF-1056)
Metis (sopka)

**Metis** je názov aktívneho podmorského vulkánu, nachádzajúceho sa v Pacifiku, v súostroví Tonga, medzi ostrovmi Kao a Late. Počas svojej existencie sopka svojou činnosťou vytvorila niekoľko menších ostrovov, ktoré počas obdobia nečinnosti postupne erodovali. Poslednou erupciou z roku 1995 sa vytvoril ostrov s priemerom 280&nbsp;m.

## Externé odkazy
* www.volcano.si.edu  - podmorský vulkán Metis na Global Volcanism Program 

Kategória:Sopky Tongy
Kategória:Sopky Tichého oceánu
Kategória:Aktívne sopky
Priečka

**Priečka** môže byť:
* latka, ktorá priečne spája dve bočné časti alebo slúži na ich vystuženie, napr. na rebríku
* skrátene: priečka kotvy
* v architektúre a stavebníctve: oddeľovacia (nenosná) stenová konštrukcia, pozri priečka (konštrukcia)
* v geometrii: priamka pretínajúca geometrický útvar, synonymum: transverzála, pozri priečka (geometria)
* v telekomunikáciách: zväzok vedenia medzi dvomi ústredňami v sieti, ktorý je cestou prvého výberu, pozri priečka (vedenie)
* vo vodohospodárstve: konštrukcia (spravidla z prútia, kameňa alebo betónu) zahradzujúca odstavené koryto alebo rameno rieky, pozri priečka (vodohospodárstvo)
* lôžko z dosák, pričňa
* hovorovo: 
**poradie v súťaži
**hádka
Priečka (konštrukcia)

**Priečka** je:
*v širšom zmysle: zvislá .konštrukcia a prvok stenovej konštrukcie, ktorá/ktorý 
**člení vnútornú dispozíciu budovy a plní tak požadovaný stupeň oddelenia priestorov budovy zo zrakových, tepelných, svetelných a zvukových dôvodov a
**je kotvená/-ný proti posunutiu - spravidla nesený stropnou konštrukciou - a 
**väčšinou plní funkciu nenosnej konštrukcie
*v užšom zmysle: len nenosná stena (STN 73 0001)

Na priečky oddeľujúce bytové jadro, schodisko a iné priestory sú kladené osobitné požiadavky na tepelno a zvukovo izolačné vlastnosti. Na výrobu priečok sa používajú rôzne materiály ale najmä tehla, betón, drevo, plast, sklo (sklobetón) a oceľ.

## Celistvé priečky

***Monierová priečka** sa používa vtedy, ak má niesť ťažké zariaďovacie predmety alebo v priemyselných stavbách. Niekedy sa používa aj ako plnostené balkónové zábradlie. Má vysokú pevnosť a jej nevýhodou je pracnosť, hmotnosť, zlá izolácia a nedastočné možnosti v presekávaní. Je vystužená sieťou oceľových prútov v priemere 5 mm a štvorcové pole má rozmer 300 x 300 mm. Výstuž sa kotví do káps alebo do drážky v murive alebo strope. Namiesto výstuže môžeme použiť aj hotové pletivo alebo hotový plech. Výhodou pletiva je, že nie je potrebné zhotovovať debnenie a cement sa nanáša priamo na pletivo. 

***Rabicová priečka** je vápenno-sadrová priečky, ktorej konštrukcia je rovnaká ako pri monierovej. Je tvorená z drôtov 5-15 mm, časť má rozmer 800 x 600 mm. Drôty sa dôkladne upnú medzi nosné múry, strop aj podlahu. Na kostru sa prichytáva pletivo, na ktoré sa nahadzuje malta a môže sa použiť jednostranné debnenie alebo žiadne. Maximálna hrúbka je 50 mm. 

## Zdroj
* S. Šaling, C. Laco: *[[Stavebnícky náučný slovník|Stavebnícky náučný slovník. 4, Koštrukcie. 1. časť, Teória konštrukcií]]*,Slovenské vydavateľstvo technickej literatúry, Bratislava, 1968
* Hájek V. a kol: *Pozemné staviteľstvo I pre 1. roč. SPŠ stavebných *, Alfa, Bratislava, 1989

Kategória:Architektonické prvky
Kategória:Konštrukcie v stavebníctve
Carsten Thomassen

**Carsten Thomassen** (* 22. august 1948, Grindsted, Dánsko) je dánsky matematik, v súčasnosti profesor teórie grafov na Dánskej technickej univerzite. Od roku 1990 je členom Dánskej kráľovskej akadémie vied. Jeho výskum sa orientuje predovšetkým na diskrétnu matematiku (hlavne teóriu grafov). Je šéfredaktorom dvoch významných vedeckých časopisov a redaktorom ďalších piatich.

## Dielo
* s Bojan Mohar: *Graphs on surfaces*, Johns Hopkins University Press 2001

## Externé odkazy
*Oficiálna stránka

Kategória:Dánski matematici
Kategória:Grafoví teoretici
Home Reef

**Home Reef** je aktívny podmorský vulkán, nachádzajúci sa v centrálnej časti súostrovia Tonga, približne v polovici vzdialenosti medzi ostrovmi Metis a Late. Prvá erupcia vulkánu bola zaznamenaná v druhej polovici 19. storočia. Najsilnejšia erupcia nasledovala približne po 100 rokoch, na jar roku 1984. Mrak sopečného popola a prachu tejto erupcie dosiahol výšku cez  a pozostatkom bol ostrov s rozmermi 500&nbsp;×1&nbsp;500&nbsp;m s útesmi vysokými až 50&nbsp;m. Ďalší menší ostrovček sa vytvoril počas erupcie v 2006.

## Externé odkazy
* www.volcano.si.edu - podmorská sopka Home Reef na Global Volcanism Program 

Kategória:Sopky Tongy
Kategória:Aktívne sopky
Kategória:Podmorské sopky
Monzonit

**Monzonit** je hlbinná vyvretá hornina prechodného zloženia medzi syenitom a dioritom. Obsahuje približne rovnaké množstvo ortoklasu aj plagioklasu.

V roku 1864 podľa vrchu Monzoni v Tirolsku termín zaviedol A. Lapparent.

## Zloženie
náhľad|vľavo|Monzonit v polarizačnom mikroskope pri skrížených nikoloch, viditeľné živce, biotit a pyroxény.
Monzonit sa vyznačuje približne rovnakým zastúpením draselných živcov aj plagioklasov. Voľným okom sú bežne pozorovateľné lištové až tabuľkovité plagioklasy. K-živce sú obvykle xenomorfné. Okrem živcov môže obsahovať pyroxény (hlavne diopsid a augit) alebo biotit. Niekedy môže obsahovať aj hornblend. Obsah SiO2 sa pohybuje od 49 – 62 % resp. 55 — 65 %. Má prevažne intermediárny charakter, zloženie na rozhraní syenitov a gabra. Aj preto bol niekedy nazývaný gabro-syenit. Kremeň sa v hornine nachádza iba ako akcesorický minerál. Práve neprítomnosť kremeňa umožňuje horninu spoľahlivo odlíšiť od granitu. Ak hornina obsahuje viac ako 10 % kremeňa, je označovaná ako kremenný monzonit (tzv. adamellit). Známe sú aj odrody so zvýšeným obsahom tmavých minerálov napr. olivínu. V prípade prítomnosti foidov, je hornina označovaná ako foiditický monzonit.
[náhľad|vpravo|Monzonit v [Diagram QAPF|QAPF diagrame]]
V prípade, že má hornina prevahu ortoklasu (K-živcov) prechádza do syenitov. Zvýšený obsah plagioklasov (vápenatých živcov) a tmavých minerálov horninu približuje zloženiu dioritu. Vulkanickým ekvivalentom monzonitu je latit.

## Ekonomický význam
Na monzonity sú viazané ložiská volfrámu, molybdénu, medi a zlata. Vyleštený má vysokú estetickú hodnotu a bol používaný aj ako obkladový a stavebný kameň.

## Výskyt
Monzonity často vytvárajú súčasti zložitejších magmatických telies. V Česku sú monzonity bežným okrajovým členom durbachitových telies. Známy je tiež z Ťanšanu v Kazachstane, okolia Bajkalu, Ukrajiny, Nórska, Talianska a USA.

## Referencie

## Iné projekty

Kategória:Vyvreté horniny
Irving Stone

**Irving Stone** rodený *Irving Tennenbaum* (* 14. júl 1903, San Francisco, Kalifornia, USA – † 26. august 1989, Los Angeles, Kalifornia, USA) bol americký spisovateľ, známy hlavne svojimi biografickými románmi historických osobností. Založil viaceré literárne spolky, napr. *Academy of American Poets* v roku 1962.

## Filmové adaptácie
V roku 1953 bolo sfilmované jeho dielo z roku 1950 *The President's Lady* (Prezidentova dáma) s Charltonom Hestonom v úlohe Andrewa Jacksona a Susan Hayward ako Rachel Donelson Jacksonovou. O tri roky neskôr, v roku 1956 vznikol film *Smäd po živote* (Lust for Life) podľa jeho rovnomennej knihy z roku 1934, s Kirkom Douglasom ako Vincentom Van Goghom.  
Asi najznámejšia je filmová adaptácia Stoneovej knihy *Agónia a extáza* (The Agony and the Ecstasy), u nás známa pod názvom *V službách pápeža*. Charlton Heston tentokrát hral Michelangela, pápeža Júliusa II. stvárnil Rex Harrison.

## Diela
Niektoré vybrané biografické romány: 
* *Lust for Life* (1934) - podľa života Vincenta van Gogha
* *Sailor on Horseback* (1938) - podľa života Jacka Londona.
* *Clarence Darrow For the Defense* (1941) - podľa života Clarenca Darrowa
* *They Also Ran* (1944, znovu vydané 1966) - zo života neúspešných kandidátov do úradu prezidenta USA
* *Immortal Wife* (1944) - podľa života Jessie Frémonta
* *Adversary in the House* (1947) - podľa života Eugena V. Debsa a jeho ženy Kate
* *The Passionate Journey* (1949) - podľa života amerického umelca Johna Nobleho
* *Love is Eternal* (1954) - podľa sobáša Abrahama Lincolna s Mary Toddovou
* *Men to Match My Mountains* (1956) - z obdobia 1840 - 1900 na americkom divokom západe
* *The Agony and the Ecstasy* - (1961) - podľa Michelangelovho života
* *Those Who Love* (1965) - podľa života Johna Adamsa a Abigail Adamsovej
* *The Passions of the Mind* (1971) - podľa života Sigmunda Freuda
* *The Greek Treasure* (1975) - podľa Schliemannovho objavenia Tróje
* *The Origin* (1980) - podľa života Charlesa Darwina
* *Depths of Glory* (1985) - podľa Pissarrovho života

Kategória:Spisovatelia románov USA
Kategória:Osobnosti zo San Francisca
Ponte de D. Maria Pia

[náhľad|Pohľad na most z rieky [Douro (rieka)|Douro]]
**Ponte de D. Maria Pia** je železničný oblúkový most, ktorý v roku 1877 postavil Gustave Eiffel. Je postavený v Porte v Portugalsku na železničnej trati do Lisabonu cez rieku Douro. Výstavba prebiehala od 5. januára 1876 do 4. novembra 1877. 

Most tvorí jeden polkruhový oblúk z tvárneho železa s rozpätím 160 m. Most je postavený vo výške 61,2 m nad hladinou s celkovou dĺžkou 563 m a šírkou 6 m. V čase dokončenia bol most najdlhším oblúkovým mostom na svete. Most slávnostne otvoril portugalský kráľ Luís I. a bol pomenovaný podľa kráľovnej Maria Pia.

## Zdroj

## Iné projekty

Kategória:Železničné mosty v Portugalsku
Kategória:Oblúkové mosty
Ekibastuz GRES-2

náhľad|Ekibastuz GRES-2
**Ekibastuz GRES-2** je elektráreň v Kazašskom meste Ekibastuz. Je to jedna z najväčších uhoľných elektrárni na svete. Bola postavená v roku 1987 s kapacitným výkonom 1 000 MWe a najvyšším komínom na svete s výškou 419,7 m.

Kategória:Elektrárne v Kazachstane
Kategória:Stavby v Kazachstane
Kategória:Uhoľné elektrárne
Wartortle

**Wartortle** (jap.: カメール, *Kaméru*) je Pokémon – fiktívna postava z hier, mangy, zbieracích kariet, anime a ďalších médií vytvorených Satoši Tadžirim s názvom *Poketto Monsutta*, Pocket Monsters alebo skrátene *[[Pokémon]]*.

## Charakteristika
Wartortla je možné získať len v regióne Kanto, avšak prenosom sa môže dostať do akejkoľvek dosiaľ vydanej Pokémon hry. Voľne žijúci neexistujú, získať sa dá len vývojom z jeho predošlej formy, Squirtla, od 16. úrovne.

Wartortle má telo tmavomodrej farby s bledomodrými ušami a chvostom. Vyzerá ako korytnačka a tiež sa vie skryť do svojho panciera. Postupom po úrovniach sa učí napríklad útok *Bite* alebo *Withdraw*. Od 36. úrovne sa Wartortle môže vyvinúť na Blastoisa. V hrách Pokémon Red, Blue a Yellow sa vyvíja už od 32. úrovne.

Dvojnásobné zranenie Wartortleovi spôsobujú útoky elektrického a trávového typu. Malé zranenia mu spôsobujú útoky ohnivého, vodného, ľadového a oceľového typu. V hrách Pokémon Red, Blue a Yellow sa oceľový typ nenachádza.

## Wartortle v anime
### Pokémon
***Epizóda 60**: *Beach Blank-Out Blastoise* – Príbeh tejto epizódy sa odohráva na ostrove, na ktorom žijú Squirtlovia, Wartortlovia a jeden Blastoise, ktorý mal v dele zaseknutého Jigglypuffa.

## Externé odkazy
*Wartortle na [bulbapédii](http://bulbapedia.bulbagarden.net/wiki/Wartortle_(Pokémon)) 
*Wartortle na bulbapédii  

Kategória:Pokémon
Štát (dialóg)

**Štát** alebo (staršie) **Ústava** ( = štát, ústava) je Platónov najvýznamnejší spis (sokratovský dialóg), v ktorom podáva náčrt najlepšieho spoločenského zriadenia, ktoré považoval za uskutočnenie dokonalej spravodlivosti. 

Ideálny štát má byť dokonale jednotný, pričom však stavovsky rozvrstvený. Skladá sa, analogicky podľa štruktúry duše, z troch nerovných stavov. Najnižším stavom sú producenti materiálnych statkov (roľníci, remeselníci, obchodníci), na druhom mieste sú bojovníci, ktorí zabezpečujú vonkajšiu bezpečnosť a vnútorný poriadok, a vládnuci stav tvoria strážcovia-filozofi, ktorí sú spôsobilí riadiť spoločnosť so znalosťou idey dobra. Vo filozofoch je zosobnená múdrosť obce, v bojovníkoch jej statočnosť a v uznaní vládnuceho postavenia filozofov spočíva umiernenosť, spoločná cnosť všetkých stavov. Ak každý stav vykonáva činnosť, ku ktorej je od prírody určený, je obec ako celok spravodlivá. Prechod jednotlivcov z jedného stavu do druhého je v zásade možný, avšak nie je žiadúci. Pre zabezpečenie obecného prospechu ruší Platón v stave bojovníkov a filozofov vlastníctvo a rodinu, pretože v nich vidí neprekonateľnú prekážku pre občiansku svornosť a kolektívne cítenie.

## Referencie

## Literatúra
*  (úvod a preklad)

## Iné projekty

## Externé odkazy
* 

Kategória:Platónove dialógy
Plastelína

thumb|Postavička vymodelovaná z plastelíny

**Plastelína** je plastická hmota, ktorá sa používa ako hračka na modelovanie a vytváranie ľubovoľne tvarovaných predmetov a tiež ako pomôcka na vytváranie umeleckých návrhov a modelov. Predáva sa v pestrofarebných blokoch, ktoré sa môžu spájať a kombinovať, čo dáva tvorcovi ďalšie možnosti.

Kedysi sa namiesto plastelíny používal íl, ktorý mal podobné vlastnosti, ale mal nevýhodu, že po vysušení bol už nepoužiteľný, zatiaľ čo plastelína ostáva v plastickom stave dlhú dobu. Moderná plastelína sa vyrába kombináciou soli, vazelíny a mastných kyselín.

Pôvodné meno je chránená obchodná značka, ale často sa používa všeobecne ako označenie modelovacej hmoty (prevažne v Európe a v krajinách Commonwealthu), v USA sa väčšinou označuje ako modelína. Plastelínu prvýkrát vyrobil učiteľ umenia William Harbutt v Anglicku v roku 1897.

Zvláštnym druhom plastelíny je tzv. inteligentná plastelína.

Kategória:Hračky
Kategória:Výtvarné umenie
Hračka

thumb|Plyšový medveď

**Hračka** je predmet určený na hru detí alebo dospelých. Slúži na upútanie pozornosti dieťaťa, jeho zabavenie, prípadne na rozvoj jeho motorických a psychických schopností. Hračky existujú už tisíce rokov. Bábiky, zvieratká, vojačikovia a miniatúry nástrojov dospelých sa nachádzajú v archeologických vykopávkach od nepamäti. Inkovia mali napríklad hračku na kolesách napriek tomu, že ich kultúra dospelých koleso nepoužívala. Masová produkcia hračiek nastala v 20. storočí.

## Iné projekty
Izabela Portugalská (1503 – 1539)

**Izabela Portugalská** (* 24. október 1503, Lisabon – † 1. máj 1539, Toledo), španielska kráľovná a cisárovná Svätej ríše rímskej ako manželka španielskeho kráľa Karola I., známeho skôr ako cisár Karol V.

Izabela sa narodila z manželstva portugalského kráľa Manuela I. a jeho druhej manželky Márie Aragónskej (1482 – 1517). Jej bratom bol portugalská kráľ Ján III., ktorý si v roku 1525 vzal za manželku sestru Karola V., Katarínu Habsburskú. 
Izabela sa potom 10. marca 1526 v Seville vydala za cisára Karola V., s ktorým mala šesť detí. 
Zomrela po pôrode posledného dieťaťa pravdepodobne na chrípku alebo zápal pľúc.

## Deti
* Filip II. (* 21. máj 1527 – † 13. september 1598) 
* Mária Španielska (* 21. máj 1528 – † 26. február 1603) ∞  cisár Maximilián II. Habsburský
* Ferdinand (* 1529 – † 1530)
* Jana Španielska (* 24. jún 1535 – † 7. september 1573) ∞  Ján Manuel Portugalský, portugalský princ
* Juan (* 19. október 1537 – † 20. marec 1538)
* Hijo (*/† 30. apríl 1539)

## Zdroj

Kategória:Cisárske manželky
Kategória:Kráľovské manželky Španielska
Kategória:Kráľovské manželky Neapolska
Kategória:Kráľovské manželky Sicílie
Kategória:Osobnosti z Lisabonu
Kategória:Arcivojvodkyne
Kategória:Pochovaní v kláštore El Escorial
Stodůlky (stanica pražského metra)

**Stodůlky** je stanica metra v Prahe na linke B. Nachádza sa v katastrálnom území Stodůlky v hĺbke 13,1 m pod povrchom. Bola otvorená 11. novembra 1994.

## Charakteristika stanice
Konštrukcia stanice Stodůlky je veľmi podobná stanici Smíchovské nádraží. Je hĺbená, založená v otvorenej jame v hĺbke 13.1 m pod povrchom  s ostrovným nástupišťom, to je konštruované ako viacpodlažné a je podopierané dvomi radmi stĺpov. Obklad priestoru stanice tvoria modré keramické dosky a kov.

Z nástupišťa vedú dva výstupy po pevnom schodišti – jeden k *Šostakovičovmu námestiu* do povrchového vestibulu (východný) a druhý na západ. Západný výstup nebol dokončený - je v priestore nástupišťa stanice zakrytý provizórnou stenou. Vedie do veľkého preskleného povrchového vestibulu. Vzhľadom na to, že bol určený pre plánované sídlisko, ktoré sa nikdy nepostavilo, bolo rozhodnuté, že dobudovaný nebude. Od roku 2008 však prebieha výstavba novej štvrti *Západní město*, ku ktorej bude tento výstup jednou z prístupových ciest.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Architektúra z 1994
Kalné jazero

right|thumb|Kalné jazero

**Kalné jazero** alebo **Jazero Kalná** je umelé jazero v Bratislave, ktoré vzniklo okolo roku 1967 pri výstavbe nového depa. Jeho účelom bol odvod spodnej vody počas stavebných prác. Má spodné štrkové vrstvy, no svoj názov dostalo od kalnej vody, ktorá sa v jazere nachádzala. Príčinou jej znečistenia boli záhrady v okolí a odpad zo železnice.

Začiatkom 70. rokov 20. storočia sa postupne rozširovalo, prebagrovávalo a neskôr ho spravoval Bratislavský rybársky zväz, ktorý jazero zarybnil. Používalo sa aj na kúpanie.

## Zdroje

* Rendez XIII. - Kalná

## Iné projekty

Kategória:Jazerá v Bratislave
Kategória:Vodstvo v okrese Bratislava III
DEHP

**Bis-(2-etylhexyl)ftalát** (**DEHP**) je olejová kvapalná chemická látka, ester kyseliny ftalovej.

## Použitie
Používa sa ako aditívum pri výrobe plastov (napr. káble, podlahové krytiny, hračky), oblečenia (napr. obuv, oblečenie do dažďa), ale tiež pri výrobe lakov, farbív, adhezív aj.

## Zdravotné riziká
DEHP preniká do ľudského organizmu cez respiračný alebo tráviaci trakt. Experimenty na zvieratách preukázali negatívne účinky na slezinu, črevá, mozog, obličky, ale aj škodlivé vplyvy na semenníky a reprodukčné funkcie. Zvýšené vystavenie DEHP môže chlapcom v neskoršom veku spôsobiť vážne problémy s plodnosťou. Vedecký výbor Európskej únie pre vznikajúce a novo zistené zdravotné riziká potvrdil, že zdravotnícke pomôcky z PVC, ktoré obsahujú DEHP, sú nebezpečné a malí chlapci sú podľa výboru najzraniteľnejší.

## Regulácia
DEHP je európskou smernicou EU 67/548/EHS o klasifikácii a označovaní nebezpečných látok zaradený medzi látky toxické pre reprodukciu.

DEHP je európskou smernicou 2003/15/EHS zakázané v kozmetike a rozhodnutím Európskej komisie 1999/815/ES zakázané (spoločne s piatimi ďalšími - DIDP, DINP, DBP, BBP a DNOP) v hračkách a predmetoch, ktoré deti do 3 rokov vkladajú do úst.

DEHP patrí medzi prioritné rizikové látky v oblasti vodnej politiky Európskej únie. Podľa Prílohy X rámcovej smernice 2000/60/ES predstavuje významné riziko pre vodné prostredie.

Úrad pre hodnotenie zdravotných rizík z životného prostredie štátu Kalifornia zaradil DEHP na zoznam rizikových látok a výrobky obsahujúce DEHP musia byť od roku 2004 označené varovaním pre spotrebiteľov.

## Referencie


## Zdroj

## Externé odkazy
* Dôležité fakty o DEHP - stránka Priatelov Zeme
* Stránka The Agency for Toxic Substances and Disease Registry (ATSDR) o DEHP   
* Miroslav Šuta: Rizika ftalátů a jak se jim vyhnout , Veronica č. 5/2008     

Kategória:Estery karboxylových kyselín
Late (ostrov)

**Late** je menší, neobývaný ostrov vulkanického pôvodu, nachádzajúci sa v centrálnej časti súostrovia Tonga v Tichom oceáne, asi  juhozápadne od ostrova Vava’u. Ostrov má priemer približne , jeho najvyšší bod čnie  nad hladinou mora.

Late predstavuje vrchol stratovulkánu, ktorého základňa sa nachádza v hĺbke asi . Vrchol prevažne bazaltovo-andezitovej sopky je ukončený kráterom s priemerom  v ktorom sa nachádza menšie jazierko. Na severozápadnom pobreží ostrova, ako aj na viacerých lokalitách v okolí kráteru sa nachádza niekoľko menších troskových kužeľov.

V histórii vulkánu boli zaznamenané dve menšie erupcie, prvá v roku 1790, druhá v 1854. Išlo o menšie explozívne erupcie z parazitických kráterov na severnom svahu vulkánu, spojené s menším výlevom láv.

## Externé odkazy
* www.volcano.si.edu – ostrov Late na Global Volcanism Program 

Kategória:Ostrovy Tongy
Kategória:Sopky Tongy
Kategória:Stratovulkány
Fonualei

**Fonualei** je menší ostrovček, nachádzajúci sa v Pacifiku v súostroví Tonga, neďaleko skupiny ostrovov Vava'u. Ostrov je neobývaný, jeho šírka je približne  a predstavuje vrchol podmorského stratovulkánu. Fonualei objavil španielsky moreplavec Francisco Antonio Mourelle v februári roku 1781.

Vrchol ostrova tvoria dva krátery s aktívnymi fumarolami. Oba krátery majú okraje na juhovýchodnej strane značne poškodené novými lávovými prúdmi z posledných erupcií, rozširujúcimi sa až k pobrežiu. Na rozdiel od väčšiny okolitých vulkánov súostrovia, ktoré sú tvorené prevažne andezitmi až bazaltami, vo vulkanizme Fonualei prevládajú dacity.

Od objavenia ostrova Európanmi bolo zaznamenaných niekoľko erupcií, z nich najhoršia sa odohrala v lete roku 1846, keď objem eruptovaných sopečných produktov presiahol , vulkanický popol erupcie zničil vegetáciu na  vzdialenom ostrove Vava'u a popolový spád zaznamenali aj lode vo vzdialenosti až . Posledná erupcia sa odohrala v lete 1957.

## Externé odkazy
* www.volcano.si.edu – ostrov Fonualei na Global Volcanism Program 

Kategória:Ostrovy Tongy
Kategória:Sopky Tongy
Kategória:Stratovulkány
A-002

**A-002** bol tretí test únikového systému kozmickej lode Apollo. Test mal preveriť bezpečnosť únikového systému na hranici maximálnej výšky, pre ktorú bol navrhnutý. Štart sa uskutočnil 8. decembra 1964 na odpaľovacom komplexe 36 základne White Sands Missile Range.

## Úlohy misie
thumb|left|Little Joe II na odpaľovacie rampe  
Úlohou testu bolo preveriť použiteľnosť únikového systému v oblasti transsonických rýchlostí (0,8 - 1,3 Ma pozri Machovo číslo), keď je pôsobením dynamického tlaku kozmická loď namáhaná najviac a zároveň sa mala overiť funkčnosť systému na hranici konštrukčných možností. Trajektória rakety bola zvolená tak, aby verne kopírovala zamýšľaný letový profil budúcej rakety Saturn. Oproti predchádzajúcemu testu A-001 mala nosná raketa Little Joe II rozdielnu konfiguráciu motorov, dva motory Algol a štvoricu rakiet Recruit. Raketa tiež obsahovala riadiaci systém a meracie prístroje. Únikový systém bol tiež zmenený, aerodynamické riadiace plochy boli pozmenené a bol pridaný kryt, ktorý chránil veliteľský modul pred výstupom plynov z motorov vo veži únikového systému. Padákový systém bol taktiež upravený a novo disponoval dvojitým stabilizačným padákom. 

## Priebeh letu
Raketa odštartovala 8. decembra 1964 o 15:00 UTC zapálením všetkých šiestich motorov naraz. Test únikového systému sa mal uskutočniť v bode dráhy, kde sa očakávajú najsilnejšie účinky dynamického tlaku. Tento bod bol vypočítaný na základe reálne nameraných hodnôt okamžitého dynamického tlaku a Machovho čísla, ale kvôli chybe pri dosadzovaní konštánt pri kalkuláciu meteorologických údajov, bol systém odpálení o 2,4 sekundy skôr. Po zážihu únikového systému sa kabína štyrikrát prevalila, potom ju aerodynamické ovládacie plochy stabilizovali do pozície zadným tepelným štítom dopredu. Barometrické snímače vo výške 7163 metrov aktivovali pristávacie procedúry a kabína sa zniesla na troch hlavných padákoch a hladko dosadla do púšte Nového Mexika. Hoci nebola dosiahnutá požadovaná výška pre odpálenie, konečný dynamický tlak bol vyšší ako sa očakávalo a systém tak preukázal svoju funkčnosť pri extrémnych podmienkach. Jediné zlyhanie sa prejavilo u krytu výstupných plynov motorov únikového systému, ktorý nevydržal podmienky testu a odtrhol sa.

## Pozri aj

*Únikový systém
*Little Joe II
*Program Apollo

## Externé odkazy
*The Apollo Spacecraft: A Chronology 
*Apollo Program Summary Report
*Little Joe II Qualification Test Flight Report - September 1963 (PDF)
*Little Joe II Progress Report - December 1964 (PDF)
*Little Joe II Mission A-003 - April 1965 (PDF)

## Zdroj

Kategória:Program Apollo
Kráľovná

**Kráľovná** môže byť:
*kráľova manželka
*panovníčka v monarchii, ženský ekvivalent funkcie kráľ, pozri kráľ (panovník)
*v biológii: plodná samička hmyzu žijúceho v spoločenstvách, pozri kráľovná (hmyz)
*v šachu: dáma (šach)
*prenesene: najprestížnejšia osoba alebo vec zo skupiny osôb alebo vecí, napr. kráľovná krásy, kráľovná zbraní
* film z roku 2006, pozri Kráľovná (film)
Ham (šimpanz)

[thumb|Ham pred štartom misie [Mercury-Redstone 2]]

**Ham** (* júl 1957, Francúzsky Kamerun – † 19. január 1983, North Carolina Zoo, Severná Karolína, USA), známy aj ako **Ham the Chimp** alebo **Ham the Astrochimp**, bol šimpanz, účastník amerického kozmického programu Mercury. Dňa 31. januára 1961 sa počas suborbitálneho letu Mercury-Redstone 2 stal prvým hominidom, ktorý vyletel do kozmického priestoru.

## Pozri aj
* Zvieratá vo vesmíre

## Iné projekty

Kategória:Program Mercury
Kategória:Slávne zvieratá
Kategória:Zvieratá vo vesmíre